stanford-oval/wikipedia huggingface dataset:
דויטשלנד (צוללת)
השירות בצי המלחמתי > 1918

ב-11 באוגוסט 1918 הפליגה U-155 מקיל בפיקודו של פרדיננד שטודט (Studt). מפקדיו הורו לו לסייר בקרבת חופי ארצות הברית באזור עגינת אוניית המגדלור של ננטקט (אנ'), ולפזר מוקשים ימיים בחופי סנט ג'ונס בניופאונדלנד והליפקס שבנובה סקוטיה. כמו כן הוטל עליו לנתק את קווי הטלגרף התת-ימי ליד האי סייבל, 80 ק"מ דרומית-מזרחית לנובה סקוטיה. הסתבר כי הפקודות שקיבל שטודט לא היו מדויקות, והוא סבר כי סנט ג'ונס, שם היה צריך לפזר את המוקשים, הוא למעשה סנט ג'ון בניו ברנזוויק, במפרץ פאנדי.
בהפלגתה חזרה לכדה U-155 את אוניית המפרשים הפורטוגלית "גמו" (Gamo) והטביעה אותה על ידי הצפתה במים. אחר כך ניסתה, ללא הצלחה, להטביע את אוניית הנוסעים הצרפתית א/ק "פראנס" (אנ'), והשמידה באש תותחים את אוניית המשא הנורווגית "סטורטינד". ב-7 בספטמבר נקלעה U-155 לדו-קרב תותחים ממושך עם אוניית הקיטור האמריקאית "פרנק ה' באק" (Frank H. Buck), שרב החובל שלה טען לאחר מכן כי עלה בידו להטביע את הצוללת.
ב-13 בספטמבר ניהלה U-155 דו-קרב תותחים נוסף עם אוניית הסוחר הבריטית "ניוביי הול" (Newby Hall). הצוללת ניזוקה בקרב, השריון העוטף אותה נפגע בכמה מקומות ומים חדרו פנימה דרך גוף הלחץ. עקב כך נשללה ממנה לזמן מה היכולת לצלול.
ב-19 בספטמבר ניסה שטודט לאתר את כבל הטלגרף ליד האי סייבל, ומשלא עלה הדבר בידו המשיך אל ננטקט.
אחריתה

U-155 שבה לגרמניה מהסיור ההתקפי האחרון שלה ב-12 בנובמבר 1918. ב-24 בנובמבר 1918, בהתאם להסכם שביתת הנשק בין הקיסרות הגרמנית למדינות ההסכמה, הסגירה עצמה יחד עם כל הצוללות האחרות בנמל האריץ' (אנ') באנגליה. היא הוצגה לראווה במעגנת קאת'רין בלונדון בדצמבר 1918, אחר כך בליברפול, ולבסוף הושבתה בנמל רוֹסַיית' (אנ'). ב-3 במרץ 1919 נמכרה ל- .James Dredging Co תמורת 3,500 ליש"ט. מיד אחר כך נמכרה לנואל פמברטון בילינג (אנ') במחיר 17,000 ליש"ט, ואחריו לפי הסדר ל־John Bull Ltd‏ (15,000 ליש"ט), ולאיל ההון הורשיו בוטומלי (אנ'). בוטומלי הסב את הצוללת לשימוש מסחרי, השיב לה את שמה הקודם "דויטשלנד", ומספטמבר 1919 ערכה הצוללת הפלגות תיור שיצאו מגרייט יארמות' (אנ'). ביוני 1921 הוכנסה "דויטשלנד" למבדוק בבירקנהד (אנ') לפירוק מכונותיה וציודה. גוף הצוללת נמכר ביוני 1922 ל־Robert Smith & Son מבירקנהד תמורת 200 ליש"ט ונגרט.
אוניות סוחר שתקפה והטביעה

| תאריך | שם האונייה | מדינה | תפוסה ברוטו בטונות | אחריתה |
| --- | --- | --- | --- | --- |
| 2 ביוני 1917 | Hafursfjord |  נורווגיה | 1,669 | טבעה |
| 10 ביוני 1917 | Scottish Hero |  קנדה | 2,205 | טבעה |
| 14 ביוני 1917 | Aysgarth |  בריטניה | 3,118 | טבעה |
| 30 ביוני 1917 | Benguela |  נורווגיה | 4,612 | טבעה |
| 30 ביוני 1917 | Siraa |  נורווגיה | 1,938 | טבעה |
| 7 ביולי 1917 | Coblenz |  בריטניה | 1,338 | ניזוקה |
| 8 ביולי 1917 | Ruelle |  צרפת | 3,583 | טבעה |
| 12 ביולי 1917 | Calliope |  בריטניה | 2,883 | טבעה |
| 14 ביולי 1917 | Chalkydon |  יוון | 2,870 | טבעה |
| 18 ביולי 1917 | Ellen |  נורווגיה | 3,877 | טבעה |
| 20 ביולי 1917 | Hanseat |  נורווגיה | 3,358 | טבעה |
| 21 ביולי 1917 | Doris |  איטליה | 1,355 | טבעה |
| 21 ביולי 1917 | John Twohy |  ארצות הברית | 1,019 | טבעה |
| 21 ביולי 1917 | Willena Gertrude |  בריטניה | 317 | טבעה |
| 31 ביולי 1917 | Madeleine |  צרפת | 2,709 | טבעה |
| 31 ביולי 1917 | Snowdonian |  בריטניה | 3,870 | טבעה |
| 1 באוגוסט 1917 | Alexandre |  צרפת | 2,671 | טבעה |
| 2 באוגוסט 1917 | Marthe |  צרפת | 3,119 | טבעה |
| 7 באוגוסט 1917 | Christiane |  ארצות הברית | 964 | טבעה |
| 7 באוגוסט 1917 | Iran |  בריטניה | 6,250 | טבעה |
| 16 בפברואר 1918 | Tea |  איטליה | 5,395 | טבעה |
| 18 בפברואר 1918 | Cecil L. Shave |  ארצות הברית | 102 | טבעה |
| 23 בפברואר 1918 | Sardinero |  ספרד | 2,170 | טבעה |
| 4 במרץ 1918 | Antioco Accame |  איטליה | 4,439 | טבעה |
| 13 במרץ 1918 | Wegadesk |  נורווגיה | 4,271 | טבעה |
| 15 במרץ 1918 | Joaquina |  ספרד | 333 | ניזוקה |
| 18 במרץ 1918 | Prometeo |  איטליה | 4,455 | טבעה |
| 18 במרץ 1918 | Reidar |  נורווגיה | 3,574 | טבעה |
| 24 במרץ 1918 | Avala |  איטליה | 3,834 | טבעה |
| 24 במרץ 1918 | Jorgina |  ארצות הברית | 103 | טבעה |
| 25 במרץ 1918 | Rio Ave |  פורטוגל | 179 | טבעה |
| 27 במרץ 1918 | Watauga |  ארצות הברית | 127 | טבעה |
| 1 באפריל 1918 | Lusitano |  פורטוגל | 529 | טבעה |
| 7 באפריל 1918 | Sterope |  איטליה | 9,500 | טבעה |
| 13 באפריל 1918 | Harewood |  בריטניה | 4,150 | טבעה |
| 16 באפריל 1918 | Nirpura |  ארצות הברית | 7,640 | טבעה |
| 23 באפריל 1918 | France |  בריטניה | 54 | טבעה |
| 31 באוגוסט 1918 | Gamo |  פורטוגל | 343 | טבעה |
| 2 בספטמבר 1918 | Stortind |  נורווגיה | 2,510 | טבעה |
| 7 בספטמבר 1918 | Sophia |  פורטוגל | 162 | טבעה |
| 12 בספטמבר 1918 | Leixoes |  פורטוגל | 3,245 | טבעה |
| 20 בספטמבר 1918 | Kingfisher |  בריטניה | 353 | טבעה |
| 3 באוקטובר 1918 | Alberto Treves |  איטליה | 3,838 | טבעה |
| 4 באוקטובר 1918 | Industrial |  ארצות הברית | 330 | טבעה |
| 12 באוקטובר 1918 | Amphion |  ארצות הברית | 7,409 | ניזוקה |
| 17 באוקטובר 1918 | Lucia |  ארצות הברית | 6,744 | טבעה |
לקריאה נוספת

Bernard, Warren, "A U-Boat′s Turn," MHQ, Summer 2017.
Blake, Sam (2003). "Directed Readings on the U-Boat War". East Carolina University. Digitized copy in Internet Archive.
Dodson, Aidan; Cant, Serena (2020). Spoils of War: the fate of enemy fleets after the two World Wars. Barnsley: Seaforth.
Duncan, Francis (April 1965). "Deutschland – Merchant Submarine". Proceedings. Annapolis: United States Naval Institute: 68–75.
Gibson, R.H.; Prendergast, Maurice (2002). The German Submarine War 1914–1918. Periscope Publishing Ltd..
Gröner, Erich; Jung, Dieter; Maass, Martin (1991). U-boats and Mine Warfare Vessels. German Warships 1815–1945. Vol. 2. Translated by Thomas, Keith; Magowan, Rachel. London: Conway Maritime Press.
Hadley, Michael L.; Roger Flynn Sarty (1991). Tin-pots and pirate ships : Canadian naval forces and German sea raiders, 1880-1918. McGill-Queen's Press.
Halsey, Francis Whiting (1919). History of the World War. Vol. IX. New York: Funk & Wagnalls Company.
Jung, Dieter (2004). Die Schiffe der Kaiserlichen Marine 1914-1918 und ihr Verbleib [German Imperial Navy ships 1914-1918 and their fate] (in German). Bonn: Bernard & Graefe.
König, Paul (2001). Voyage of the Deutschland, the First Merchant Submarine. US Naval Institute Press.
König, Paul (1916). Voyage of the Deutschland, the First Merchant Submarine. Hearst's International Library. Digitized copy in Internet Archive.
"Story of the Submarine Freighter Deutschland". Motorship. Seattle, Washington: Miller Freeman. 1 (4): 3–4. August 1916.
Polmar, Norman; Kenneth J. Moore (2004). Cold War Submarines. Brassey's. p. 225.
Showell, Jak P. Mallman (2006). The U-boat century : German submarine warfare 1906–2006. Chatham Publishing.
הערות שוליים

1 2  "Primary Documents: German Submarine Deutschland's Atlantic Crossing, 9 July 1916". FirstWorldWar.com. 8 November 2003.
↑  "The Cargo of the Submarine "Deutschland"". Journal of the Chemical Society. XXXV (23): 1202. 15 December 1916.
↑  "The Submarine "Deutschland"". ColorantsHistory.org. Archived from the original on 31 May 2006.
↑  Halsey (1919), pp. 308-309.
1 2  Gibson (2002), p. 103.
↑  Thomas F. Timmins, O/N 201955; US Register for 1916, p. 175.
↑  Motorship (1916).
1 2  Polmar (2004), p. 225.
↑  "Five men drown as Deutschland crashes into tug". New York Times. 18 November 1916.
↑  Bernard (2017), p. 47.
↑  Blake (2003).
↑  Showell (2006), p. 81.
↑  U-boat.net: U-155.
↑  Gibson (2002), p. 217.
↑  SS Stortind in wrecksite.eu.
↑  Hadley (1991), pp. 244-255.
↑  Dodson (2020), p. 21, 126.
| --- | --- |
בקרת זהויות :  NLI: 987007463009105171  LCCN: n88072784  VIAF: 159549119   WorldCat (עם VIAF): 159549119 
המדליון להנצחת ההפלגה הראשונה של "דויטשלנד", 1916
"דויטשלנד" פורקת את מטענה בנמל ניו-לונדון, 1916
U-155 בלונדון אחרי המלחמה, 1918
דבש (שיר של ארי גורלי ורעות יהודאי)

| --- | --- |
 סינגל בביצוע ארי גורלי, רעות יהודאי
 יצא לאור:  2008 
 שפה:  עברית 
 לחן:  ארי גורלי 
 
דבש הוא שיר שכתב טל רביב, הלחין ארי גורלי וביצעו ארי גורלי ורעות יהודאי. השיר יצא לאור בשנת 2008.
רקע

השיר נכלל באלבומו השני של ארי גורלי, "משקל הדירה". השיר היה למושמע ביותר ברדיו בשנת 2008 על פי נתוני אקו"ם, והביא לפריצתו של גורלי לתודעת הקהל.
השיר מדבר על זוג הנמצא ביחסי אהבה-שנאה.
מצעדים

|   ‏‏‏  מצעדים שבועיים (2008)> מדינה |   ‏‏‏  מצעדים שבועיים (2008)> מצעד |   ‏‏‏  מצעדים שבועיים (2008)> מיקום שיא |   ‏‏‏  מצעדים שבועיים (2008)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי סוף שנה (ה'תשס"ח)> מדינה |   ‏‏‏  מצעדי סוף שנה (ה'תשס"ח)> מצעד |   ‏‏‏  מצעדי סוף שנה (ה'תשס"ח)> מיקום שיא |   ‏‏‏  מצעדי סוף שנה (ה'תשס"ח)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 4 |  |
|  ישראל | גלגלצ | 1 |  |
|   ‏‏‏  מצעדי עשור (2000-2009)> מדינה |   ‏‏‏  מצעדי עשור (2000-2009)> מצעד |   ‏‏‏  מצעדי עשור (2000-2009)> מיקום שיא |   ‏‏‏  מצעדי עשור (2000-2009)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | פסקול העשור | 71 |  |
הערות שוליים

↑  אור ברנע, "דבש" - השיר המושמע ביותר ב-2008, באתר ynet, 28 בדצמבר 2008
↑  דבש (ארי גורלי ורעות יהודאי), מתוך אתר פזמונט
ערך זה הוא קצרמרבנושא שירים. אתם מוזמנים לתרום לוויקיפדיה ו.
דבש (עיר)

דָבָּש (בהונגרית: Dabas) היא עיר במחוז פשט שבהונגריה. העיר נוצרה ב-1950 מאיחוד הכפרים הצמודים אלשודבש (Alsódabas) ופלשדבש (Felsődabas) וב-1966 סופחו אליה גם גיונט (Gyónt) ושאריט (Sárit).
יהודי אלשודבש

יהודים הגיעו למקום בסוף המאה ה-18 וחיו בקהילה דלה וענייה ללא רב וללא מוסדות מסודרים. בשנת 1944 גורשו יהודי העיר למונור ומשם גורשו לאושוויץ.
ערים תאומות

אוקראינה מוקצ'בו, אוקראינה
סלובקיה באנסקה ביסטריצה, סלובקיה (מ־2000)
סלובניה טרז'יץ' (אנ'), סלובניה
רומניה בראולט (אנ'), רומניה
סרביה סנטה, סרביה
ארצות הברית סטאונטון (אנ'), וירג'יניה, ארצות הברית
לקריאה נוספת

פנקס הקהילות הונגריה, יוסף שוויצר, עמוד 155
אלשו-דאבאש, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 35–36. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
דייוויד סושה

| --- | --- |

 לידה:  2 במאי 1946 (בן 78) פדינגטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1967 
 מקום לימודים:  האקדמיה למוזיקה ולאמנויות הדרמה של לונדון  בית הספר ולינגטון 
 מספר צאצאים:  2 
 פרסים והוקרה:  מפקד במסדר האימפריה הבריטית (31 בדצמבר 2010)  פרס אגאתה (2003)  Knight Bachelor 
 פרופיל ב-IMDb
 
דייוויד סושה (באנגלית: David Suchet; נולד ב-2 במאי 1946) הוא שחקן אנגלי עטור פרסים שידוע בהופעותיו הרבות בטלוויזיה, ובראשן הופעתו כהרקול פוארו בסדרת הטלוויזיה "פוארו".
חייו

סושה נולד בלונדון לשחקנית ג'ואן פטרישיה ולגינקולוג ג'ק סושה. שני אחיו, ג'ון וריצ'רד סושה, הם שדרני רדיו. אביו של סושה נולד בדרום אפריקה והיה ממוצא יהודי ליטאי (סבו, שהיגר לדרום אפריקה מליטא שינה את שם המשפחה משוחטוביץ לסושה בעל הצלצול הצרפתי), ואילו אמו הייתה נוצרייה, ומוצאה מאביה היה יהודי-רוסי. סושה גדל ללא דת. הוא ושני אחיו למדו בפנימייה. במהלך לימודיו שם, החל להביע עניין במשחק, והצטרף לתיאטרון הנוער הלאומי בגיל 18. הוא למד באקדמיה הלונדונית למוזיקה ואמנות הדרמה, וכיום מכהן כחבר מועצה בה.
הוא החל את הקריירה ב"ווטרמיל תיאטר", שאותו הגדיר כתיאטרון האידיאלי בעיניו אז. ב-1970 החל להופיע בטלוויזיה, ובשנת 1973 הצטרף ללהקת שייקספיר המלכותית. בשנת 1985 שיחק שוטר בדרמה "13 בערב", שגיבורה הראשי היה הרקול פוארו, בגילומו של פיטר יוסטינוב. על סמך ביצועיו כשוטר, לוהק בשנת 1989 לתפקיד פוארו בסדרה טלוויזיונית, שבה הוא השתתף עד סיומה (2013). במאי 2006, שיחק בסרט ביוגרפי את דמותו של איל ההון המנוח רוברט מקסוול, וכן השתתף בתפקיד פוארו בסרט "רצח על האוריינט אקספרס".
ב-1986 עבר חוויה דתית עזה כשקרא את פרק ח' באיגרת אל הרומים, נטבל לכנסייה האנגליקנית ונעשה נוצרי אדוק; הוא מונה מאוחר יותר לסגן-נשיא חברת המקרא הבריטית.
ב-1988 שיחק בתפקיד חוקר המשטרה מילר בסרט "עולם נפרד". באותה שנה, שיחק את צייד הערפדים אברהם ואן הלסינג בעיבוד לרומן האימה של ברם סטוקר "דרקולה", ששודר ברשת BBC.
ב-2016 גילם את דמותו של אדמונד, דוכס יורק בסדרת ה-BBC "הכתר החלול".
מתחביביו של סושה: צילום, תחביב שהחל כשסביו העניק לו במתנה מצלמת קודאק, וניגון בקלרינט ובתופים.
כמו כן, סושה הוא משתתף קבוע בתסכיתי רדיו בריטיים.
דואר קרים

| --- | --- |

 נתונים כלליים
 תקופת הפעילות:  2014–הווה (כ־10 שנים) 
 מיקום המטה:  סימפרופול 
 ענפי תעשייה:  דואר 
 הכנסות:  2,010,903,000 רובל רוסי (נכון ל־2017) 
 רווח תפעולי:  19,475,000 רובל רוסי (נכון ל־2017) 
 רווח:  48,343,000 רובל רוסי (נכון ל־2017) 
 הון עצמי:  746,787,000 רובל רוסי (נכון ל־2017) 
 עובדים:  4,500 
  
 www.crimea-post.ru
 
דואר קרים (ברוסית: Почта Крыма) הוא חברה ממשלתית פדרלית שמבצעת שירותי דואר בחצי האי קרים. החברה נוסדה בשנת 2014, לאחר סיפוח חצי האי אל רוסיה. היא איננה חברה באיגוד הדואר העולמי.
אחת המשימות שלה היא לשלב את מערכת הדואר של חצי האי קרים עם זו של רוסיה. כאשר דואר אוקראינה הפסיקה לקבל דואר וחבילות המיועדות לקרים באפריל 2014.
החברה נוצרה מתוך דואר קרים (Кримпошта) ודואר סבסטופול (Севастополь пошта), שני גופים בניהול מקומי שאוגדו לחברה אחת בבעלות פדרלית בדצמבר 2014. החברה נועדה במקור להתקיים רק לתקופת מעבר קצרה, ולאחר מכן להתמזג לדואר הרוסי, אך בפועל ממשיכה להתקיים כחברת בת של הדואר הרוסי.
הערות שוליים

↑  "The Governmental Decree on Providing Subsidies to the Post of Crimea Came into Force". Ministry of Telecom and Mass Communications of the Russian Federation (באנגלית). נבדק ב-19 ביולי 2017. {{cite web}}:  (עזרה)
↑  "Ukraine: Stop sending us Crimea mail". NewsComAu (באנגלית). נבדק ב-19 ביולי 2017. {{cite news}}:  (עזרה)
↑  "Крымпочта ликвидируется и передает имущество новому ФГУП Почта Крыма". Росбалт. נבדק ב-19 ביולי 2017. {{cite news}}:  (עזרה)
↑  "Russian Post moves to unify Russian and Crimean postal systems". Post & Parcel. נבדק ב-19 ביולי 2017. {{cite news}}:  (עזרה)
דורנגו (עיר)

ויקטוריה דה דורנגו (בספרדית: Victoria de Durango; לעיתים נקראת סיודד דה דורנגו, בספרדית: Ciudad de Durango), או בקיצור דורנגו, היא עיר הבירה והעיר הגדולה ביותר במדינת דורנגו במקסיקו.
היסטוריה

במהלך המאה ה-16 חוקרי ארצות וקונקיסטאדורים ספרדים, כמו קריסטובל דה אוניאטה ונוניו דה גוסמאן, עברו באזור בדרכם לצפון מקסיקו במטרה למצוא מצבורי כסף. אחד מהם היה פרנסיסקו דה איברה, שהיה ממוצא בסקי וקרא לאזור "עמק גואדיאנה" ב-1554. כעבור שנתיים נוסד בכפר הילידי אנלקו בעמק מנזר פרנציסקני בשם "סן חואן באוטיסטה דה אנלקו". דה איברה ייסד במקום התיישבות בקרבת המנזר ב-8 ביולי 1563 תחת השם "וייה דה דורנגו", על שם העיירה דורנגו שנמצאת בחבל הבסקים בספרד.
ב-1620 נוסדה דיוקסיית דורנגו. עקב כך, ב-1621 פליפה הרביעי, מלך ספרד, העניק לדורנגו מעמד של עיר.
ב-1824 לאחר קבלת עצמאות מקסיקו, נוצרה מדינת דורנגו כשהעיר דורנגו היא בירתה. בשלב מסוים שם העיר שונה ל"ויקטוריה דה דורנגו" כהוקרה לגואדלופה ויקטוריה, שהיה הנשיא הראשון של מקסיקו.
כלכלה

כלכלת דורנגו מסתמכת בעיקר על תיירות. בין האטרקציות המרכזיות בעיר ניתן למנות את מרכז העיר ההיסטורי, רכבל דורנגו והעתק של גשר בלוארטה.
חינוך

בעיר פועלות מספר אוניברסיטאות, בהן האוניברסיטה האוטונומית של דורנגו, אוניברסיטת חוארס דל אסטדו דה דורנגו ואוניברסיטת אספניה דה דורנגו.
תחבורה

את העיר משרת נמל התעופה הבינלאומי חנרל גואדלופה ויקטוריה, המציע טיסות לערים אחרות במקסיקו וכן ליעדים בארצות הברית.
דורנגו מקושרת לעיר קונקורדיה במדינת סינלואה דרך גשר בלוארטה. הגשר, שנחנך ב-2012, נמצא בגובה של כ-390 מטרים, מה שהופך אותו לאחד הגשרים הגבוהים בעולם.
ערים תאומות

ספרד דורנגו, ספרד
ספרד ויגו, ספרד
ארצות הברית דורנגו, קולורדו, ארצות הברית
ברזיל פורטו אלגרה, ברזיל
דורותאה הקדושה

| --- | --- |

 לידה:  279 קפדוקיה, טורקיה 
 פטירה:  311? (בגיל 32 בערך) קייסרי, האימפריה הרומית 
 תקופת הפעילות:  המאה ה־3 – המאה ה־4 (כ־100 שנה) 
 
דורותאה (נולדה בין 279 ל-290 - מתה ב-6 בפברואר, בין 305 ל-311) היא קדושה בנצרות הקתולית אשר מתה על דתה.
קיים מעט מאוד מידע היסטורי המבסס את הכתוב עליה בסיפורי הקדושים. דורותאה נולדה וחיה בקייסרי (כיום בטורקיה). פירוש שמה הוא "מתת האל". בזמן רדיפות הנוצרים על ידי הקיסר דיוקלטיאנוס, נעצרה אף היא. לדורותאה ניתנה, על פי האגדה, הבחירה בין נישואין ומוות. דורותאה סירבה להתחתן, וטענה כי היא כבר "נשואה לישו". היא נכלאה עם שתי נוצריות לשעבר אשר נטשו את הדת; אך תחת זאת שהן ישכנעו אותה לנטוש את הנצרות, שכנעה היא אותן להתנצר מחדש. דורותאה נידונה למוות בעריפת ראש לאחר עינויים קשים. בצועדה לגרדום, הקניט אותה שופטה, תאופילוס, כי תשלח לו פרחים ופירות מן הגינה של ישו. דורותאה, שראתה ילדה עם פרחים ופירות בצד הדרך, ביקשה ממנה לתת אותם לתאופילוס. הילדה הייתה למעשה מלאך, ולאחר שתאופילוס ראה את הפרחים והפירות, הוא התנצר בעצמו ומת כמרטיר.
דואר רומניה

| --- | --- |

 נתונים כלליים
 תקופת הפעילות:  1862–הווה (כ־162 שנים) 
 מיקום המטה:  בוקרשט 
 ענפי תעשייה:  דואר 
  
 www.posta-romana.ro
 
דואר רומניה (ברומנית: Poşta Română) היא חברת הדואר של רומניה, השייכת לממשלת רומניה. החברה אחראית על אספקת דואר ברומניה, כמו כן אמונה על הנפקת הבולים.
החברה מספקת מגוון רחב של שירותים, כגון לוגיסטיקה, המרת מטבע, פיתוח תוכנה וייעוץ לגופים שונים בנושאי דואר.
ראו גם

בולי דואר ותולדות הדואר של רומניה (אנ')
מיקוד ברומניה (אנ')
גלריית דגלי הממלכה המאוחדת

דגלי הממלכה המאוחדת:
דגלים לאומיים

| דגל | תאריך | שימוש | תיאור |
| --- | --- | --- | --- |
|  | 1801 - ימינו | היוניון ג'ק, - דגל בריטניה | מורכב משילוב של דגלי אנגליה (צלב ג'ורג' הקדוש), סקוטלנד (צלב אנדרו הקדוש, ודגל פטריק הקדוש - המייצג את אירלנד. |
|  | 1300 לערך | דגל אנגליה, מכונה גם הצלב של ג'ורג' הקדוש | צלב אדום על רקע לבן |
|  | 900 לערך | דגל סקוטלנד, המכונה גם צלב אנדרו הקדוש או הסאלטייר (Saltire) | צלב אלכסוני לבן על רקע כחול |
|  | 1924–1972 | דגל צפון אירלנד, הידוע גם כדגל אלסטר | צלב אדום על רקע לבן, במרכזו כוכב לבן שעליה יד אדומה, ומעליה כתר. הכוכב בן שש הפינות מייצג את ששת מחוזות צפון אירלנד. |
|  | 1959 | דגל ויילס, המכונה גם הדרקון האדום או אי דרייג גוח | דרקון אדום עומד על רקע שדה ירוק, עם שמים לבנים. |
נסים

| דגל | תאריך | שימוש | תיאור |
| --- | --- | --- | --- |
|  |  | נס בריטניה הכחול, בשימוש על ידי טריטוריות של הממלכה המאוחדת וארגונים הקשורים עימה | דגל כחול שברביע העליון הסמוך לניצב מצוי דגל בריטניה. |
|  |  | נס בריטניה האדום, בשימוש צי הסוחר הבריטי | דגל אדום שבברביע העליון הסמוך לניצב מצוי דגל בריטניה. |
|  |  | נס בריטניה הלבן, בשימוש על ידי ספינות מלכותיות, וכן על ידי חלק מהטריטוריות | צלב אדום על רקע לבן שברביע העליון הסמוך לניצב מצוי דגל בריטניה. |
|  |  | דגל האוויר האזרחי | צלב כחול לבן על רקע תכלת, שברביע העליון הסמוך לניצב מצוי דגל בריטניה. |
|  |  | נס חיל האוויר המלכותי | דגל תכלת שברביע העליון הסמוך לניצב מצוי דגל בריטניה, ובמרכז מצוי סמל חיל האוויר המלכותי |
דגלי בית המלוכה > המלך צ'ארלס השלישי

| דגל | תאריך | שימוש | תיאור |
| --- | --- | --- | --- |
|  | 1837 | הנס המלכותי בו נעשה שימוש באנגליה, ויילס וצפון אירלנד | נס המלך - הסמל המלכותי של הממלכה המאוחדת |
|  | 1837 | הנס המלכותי בו נעשה שימוש בסקוטלנד | הסמל המלכותי של הממלכה המאוחדת בסקוטלנד |
|  | 1323 | הנס המלכותי של מלך הסקוטים | אריה ניצב אדום על רקע מוזהב. סביב הדגל מסגרת פרחי אירוס אדומים. |
דגלי בית המלוכה > דגלי הנסיך מוויילס

| דגל | לשימוש באזורים | תיאור |
| --- | --- | --- |
|  | אנגליה, צפון אירלנד ומחוץ לממלכה המאוחדת | הנס המלכותי של הממלכה המאוחדת בצירוף פס לבן עם שלוש תגיות. במרכז הדגל שלט האצולה של נסיכות ויילס מוכתר. |
|  | ויילס | הדגל הוא כרזה של שלט האצולה של נסיכות ויילס. השלט מחולק לארבעה רבעים; הראשון והרביעי עם אריה אדום על רקע זהב והשני והשלישי עם אריה זהב על רקע אדום. מעל מוצב מגן ירוק עם כתר. |
|  | סקוטלנד | הדגל מייצג את שני התארים של יורש העצר של ממלכת סקוטלנד: דוכס רות'סיי ולורד האיים. הדגל מחולק לארבעה רבעים; הראשון והרביעי עם פס משובץ בכחול ולבן במרכז שדה זהב; השני והשלישי סירה על רקע לבן. סמל יורש העצר של סקוטלנד במרכז הדגל (מגן זהב עם האריה האדום של סקוטלנד ופס שחור עם שלוש תגיות). |
|  | קורנוול | 15 מעגלים מוזהבים על רקע שחור. |
דגלי בית המלוכה > בני משפחת המלוכה האחרים

| דגל | תאריך | שימוש | תיאור |
| --- | --- | --- | --- |
|  | 2002 | נס הנסיך הארי | נס הנסיך הארי כולל את שלט האצולה המלכותי של הממלכה המאוחדת עם חמישה תגים, הראשון, האמצעי והחמישי מציגים צדפה המייצגת את סמל האבירים של הנסיכה דיאנה. |
|  | 1978 | נס הנסיך אנדרו - דוכס יורק | נס הנסיך אנדרו כולל את שלט האצולה המלכותי של הממלכה המאוחדת עם שלושה תגים, באמצעי שבהם מופיע עוגן כחול. |
|  |  | נס הנסיך אדוארד, דוכס אדינבורו | נס הנסיך אדוארד כולל את שלט האצולה המלכותי של הממלכה המאוחדת עם שלושה תגים, באמצעי שבהם מופיע ורד טיודור |
|  |  | נס הנסיכה אן (הנסיכה המלכותית) | נס הנסיכה המלכותית כולל את שלט האצולה המלכותי של הממלכה המאוחדת עם שלושה תגים, בראשון ובשלישי מופעים צלבים אדומים, ובמרכזי לב אדום. |
|  |  | נס הנסיך ריצ'רד - הדוכס מגלאוצ'סטר | נס הנסיך ריצ'רד כולל את שלט האצולה המלכותי של הממלכה המאוחדת עם חמישה תגים, בראשון, בשלישי ובחמישי מופעים צלבים אדומים, בשני וברביעי אריה אדום. |
|  |  | נס הנסיך אדוארד, דוכס קנט | נס הנסיך אדוארד כולל את שלט האצולה המלכותי של הממלכה המאוחדת עם חמישה תגים, בראשון, בשלישי ובחמישי מופעים עוגנים כחולים, בשני וברביעי צלב אדום. |
|  |  | נס הנסיך מייקל מקנט | נס הנסיך מייקל כולל את שלט האצולה המלכותי של הממלכה המאוחדת עם חמישה תגים, בראשון, בשלישי ובחמישי מופעים צלבים אדומים, בשני וברביעי עוגן כחול. |
|  |  | נס הנסיכה אלכסנדרה | נס הנסיך אדוארד כולל את שלט האצולה המלכותי של הממלכה המאוחדת עם חמישה תגים, בראשון ובחמישי מופעים לב אדום, בשלישי צלב אדום, בשני וברביעי עוגן כחול. |
דגלי בית המלוכה > אחרים

| דגל | תאריך | שימוש | תיאור |
| --- | --- | --- | --- |
|  |  | דגל הלורד המשנה - נציג הכתר במחוזות בריטניה | היוניון ג'ק במרכזו חרב שבראשה כתר. |
|  |  | נס דוכסות לנדקסטר | הנס המלכותי של אנגליה, עם שלוש תגיות, בכל אחת פרח האירוס. |
|  |  | נס לורד חמשת הנמלים | מגן האבירים של הלורד מציג שלושה אריות ניצבים המחוברים לביצורים. |
דגלים צבאיים

| דגל | תאריך | שימוש | תיאור |
| --- | --- | --- | --- |
|  |  | נס הצי המלכותי | נס לבן. |
|  |  | הדגל הלא טקסי של צבא בריטניה | דגל אדום שבמרכזי סמל צבא בריטניה. |
|  | 1921 | נס חיל האוויר המלכותי | דגל תכלת שבמרכזו הרונדל - סמל חיל האוויר הבריטי. |
|  |  | דגל הכוחות המשולבים הבריטיים | דגל תלת צבעי, בצבעי כחול כהה, אדום ותכלת, שבמרכזו סמל הכוחות הבריטיים המשולבים (הצבא, חיל האוויר והצי). |
|  |  | נס כוחות הרזרווה של הצי הבריטי המלכותי | נס כחול שעליו עוגן צהוב. |
|  |  | דגל הלגיון הבריטי המלכותי | נס כחול שבמרכזו פס זהוב והמילים "הלגיון הבריטי המלכותי". |
|  |  | דגל האדמירל הראשי של בריטניה | עוגן זהוב על צידו, על רקע ארגמני. |
דגלי ממשל

| דגל | תאריך | שימוש | תיאור |
| --- | --- | --- | --- |
|  |  | דגל נציג הכתר הבריטי | דגל הממלכה המאוחדת עם כתר ופגיון במרכז |
|  |  | נס רשות המכס והמיסים של בריטניה | נס כחול ועליו סמל רשות המכס והמיסים. |
|  |  | נס משמר החופים הבריטי | נס כחול ועליו סמל משמר החופים הבריטי |
|  |  | נס הרשות לשימור הדגה בסקוטלנד | נס כחול ועליו סמל הרשות לשימור הדגה בסקוטלנד |
|  |  | נס נציב האורות הצפוניים | נס כחול ועליו מגדלור |
|  |  | דגל משטרת המטרופולין | סמל משטרת המטרופולין על רקע כחול. לאורך קצוות הדגל מצויים ריבועים לבנים. |
דגלים כנסייתיים

| דגל | תאריך | שימוש | תיאור |
| --- | --- | --- | --- |
|  |  | דגל הכנסייה של סקוטלנד | דגל סקוטלנד שבמרכזו סנה בוער. |
|  |  | נס מנזר וסטמינסטר | שלט האצולה של שושלת טיודור בין שושנת טיודור מעל שלט האצולה של אדוארד המודה. |
|  |  | דגל הכנסייה של ויילס |  |
|  | 1878 | נס צבא הישע |  |
דגלים דיפלומטיים

| דגל | תאריך | שימוש | תיאור |
| --- | --- | --- | --- |
|  |  | דגל בשימוש שגרירויות בריטניה (נציבויות עליונות מניפות את היוניון ג'ק) | יוניון ג'ק שבמרכזי סמל הממלכה המאוחדת. |
|  |  | דגל הקונסוליות של בריטניה | יוניון ג'ק שבמרכזו כתר. |
|  |  | דגל בשימוש פקידי קונסוליה בריטיים כשהם עולים בסירות קטנות; דגל מוצג בחרטום | נס כחול שבמרכזו הסמל המלכותי של הממלכה המאוחדת. |
איי התעלה (מושבות כתר)

| דגל | תאריך | שימוש | תיאור |
| --- | --- | --- | --- |
|  |  | דגל אולדרני | צלב אדום על רקע לבן שבמרכזו סמל האי. |
|  | 1985 | דגל גרנזי | צלב מוזהב בתוך צלב אדום על רקע לבן |
|  |  | דגל הרם | צלב אדום על רקע לבן. ברביע העליון הקרוב לניצב מופיע סמל האי. |
|  |  | דגל ג'רזי | צלב אלכסון אדום על רקע לבן. במרכז סמל האי. |
|  |  | דגל סרק | צלב אדום על רקע לבן. ברביע העליון הקרוב לניצב - שני אריות זהובים על רקע אדום. זהו למעשה דגל הסניור של סרק. |
האי מאן (מושבת כתר)

| דגל | תאריך | שימוש | תיאור |
| --- | --- | --- | --- |
|  | 1226 | דגל האי מאן | טריסקליון על רקע אדום. |